== Udforskning omkring Australien og Tasmanien ==
Den første flåde nåede til [[Port Jackson]] i januar 1788. Hunter anførte en ekspedition, der udforskede [[Parramatta River]] og andre områder i nærheden af den nyoprettede bosættelse Sydney tidligt i 1788. Ekspeditionen udforskede så langt som til [[Iron Cove (New South Wales)|Iron Cove]], Five Dock Bay og [[Hen and Chicken Bay (New South Wales)|Hen and Chicken Bay]] på floden. Sir William Dixson Research Library på statsbiblioteket [[State Library of New South Wales]] har det originale kort som ekspeditionen udfærdigede. Kortet har titlen "Chart of the coasts and harbours of Botany-Bay, Port-Jackson and Broken-Bay, as survey'd by Capt.n John Hunter of H.M.S. Sirius". Ekspeditionen har måske haft den første kontakt mellem briterne og de [[Aboriginer|indfødte]] fra [[Wangal people|Wangal-klanen]]. [[William Bradley (Royal Navy officer)|William Bradley]] skriver i sin logbog, at den første kontakt fandt sted, mens Hunter spiste morgenmad. Begivenheden mindes i navnet på forstaden [[Breakfast Point (New South Wales)|Breakfast Point]].
Titler Politik Samfund Politiske_embeder